Емдін район

Емдін район () — веськӧтлан юкӧт Коми Республикаын; республикалӧн 15 районісь ӧтік.

Веськӧтлан шӧрин — Айкатыла посад. Айкатыласянь Сыктывкарӧдз 95 км.

Районыс аркмӧтӧм июль 15 лунӧ, 1929 годӧ.

 География 
Емдін районыс 4.775,1 кв. км ыжда. Куйлӧ Коми Республикалӧ лунвыв-рытвылын. Межаасьӧ Емва районкӧт асыввылын, Сыктывдін районкӧт лунвылын, Кардор лапӧвкӧт рытвылын да невунка Удора районкӧт бӧра ойвылын. 

Мувевдӧрыс волькыткодь, медыджыт вылынаэз 157 м. 

Климат шӧркодя континентвывся. Январ коста шӧрӧт шонтӧгыс -15,5°С, июль коста - +16°С. Енӧжва усьӧ 550 мм-ӧн во сьӧрна. 

Медыджыт юэз районас Эжва, Емва да Еринь.

Мусиннэз унажыксӧ нюрвыв шаргунаӧсь. 

Районыс куйлӧ шӧрӧт парма отын; 86,4 % вылӧ районыс вӧрсялӧм. Му-видз уджалӧм понда лӧсялӧ токӧ 3,4 % му, сы лыдын гӧран му – 1,1%, ытшканыс – 1,6%, пода йирсьӧтаныс – 0,7%.

Вӧр фонд торйӧтӧм кык вӧрхоз коласын: Айкатыла (381,0 сюрс гектар, сы лыдын вӧрсялӧм мувывтор – 352,6 сюрс га) да Чернам (74,7 сюрс гектар, сы лыдын вӧрсялӧм мувывтор – 70,5 сюрс га). Пуовӧй тырбур лыддьӧны ӧтас 32, а мӧдас 7,2 млн. кубометр.

Районас эм ихтиология сьӧрті заказник – Йӧвты.

Колана шедтассэз: строитчан да кварца лыаэз, песӧка-кӧдза сорассэз, кирпич да сылӧтан сёйез, минерал пигменттэз, кӧдна лӧсялӧны миччез керӧм понда. Районын уна торф, ваувтся минерала да дуб ваэз. Эмӧсь пуксьӧссэзын кӧрт рудаэз. Ӧні татісь кошшӧны и мусир.

 История 
1380 во – Вежа Степан лӧсьӧтӧ кар Емдінын чудляналӧн вежаин туйӧ, кытісь сія сотӧма вежа кыдз.

1383 годӧ Емдінын лоӧ Перем епископлӧн шӧрин.

1564 во – Перем епархия вуджӧ Емдінісь Вологдаӧ.

XVI век помын веськӧтлан шӧрин вуджӧтӧны Емдінісь Яренскӧ.

1797 – Емдінӧ лӧсьӧтӧны волось.

1903 во – Емдінӧ осьтӧны медодзза больнича (10 морт вылӧ).

1918 июль 22 лунӧ Емдінын лӧсьӧтісӧ волось понда исполком, кӧдаын юравны пондіс М. Г. Амосов. 

1921 август 22 лунӧ Коми асвеськӧтлан лапӧлын аркмӧтӧм Емдін уезд, кытчӧ пырлӧмась ӧння Емдін, Удора да Емва районнэз. Оліссез уездас вӧлісӧ 43 сюрс морт. 

1925 во – Емдінӧ осьтӧны уезд понда больнича (25 морт вылӧ), кытӧн уджалісӧ ӧтік веськӧтісь да куим пельшӧр. Сія жӧ годӧ уездас пондіс ветлыны киномыччалан. 

1926 во – оссис уезд понда библиотека, кытӧн вӧлі 3901 небӧг гыриссез понда да 512 челядь понда.

1926 во – лэдзисӧ токкеранін, етшыс 6,5 сюрс ватт.

1929 воӧ Емдін уезд туйӧ лоис Емдін район, эта дырни сы дорись янсӧтчис Удора район.

1929 годӧ Емдінын аркмис медодзза колхоз "Мезмыт удж". 

1929-30 во тӧв сьӧрна Емдін районӧ вӧрлэдзӧм понда локтісӧ медодзза 4 трактор. 

1930 во – Емдін районын лӧсьӧтісӧ радиопоз.

1930-31 воэз сьӧрна лӧсьӧтісӧ эшӧ нёль колхоз. 1931 гожум кежӧ колхоззэзӧ пыртӧмась 43% крессянасӧ, а 1937 тулыс кежӧ – 90%.

1931 годӧ Емдінын 2 ступеня школаись керисӧ Педагогика сьӧрті техникум, кӧда уджаліс 1954 воӧдз да дасьтіс 900 мымда велӧтіссезӧс. 1933 годӧ лэдзисӧ медодзза группасӧ. 

1934 во – осьтісӧ МТС-эз Емдінӧ да Гамӧ. 

1939 во – Емдін районісь торйӧтісӧ Емва район (сэк шусис Кӧрттуй район).

1943 годӧ веськӧтлан шӧринсӧ вуджӧтісӧ Емдінісь Айкатылаӧ. 

 Отир 
Оліссез Емдін районас 31,2 сюрс морт (2009 во кежӧ). Йӧзыслӧн тшӧкыта 8,1 морт/км². 2002 вося гижӧтӧм дырни районын олісӧ роччез 56,0 %, комиэз 29,5 %, украинса 5,8 %, беларуссэз 1,5 % да немеччез 1,2 % . Карын оліс быдӧс отирись 64,8 %. 

 Политика да веськӧтлӧм 
Район вылын юралісьыс Махмудов Михаил Махмудович. Веськӧтланыслӧн адрес: 169040, Емдін район, Айкатыла посад, Шӧр туй, 112. Факсыс (82134) 201-39. 

 Янсалӧм 
Район янсӧтчӧ 12 веськӧтлан юкӧт вылӧ.Татӧн эм кык карму да дас посадму.
Карму / посадмуМымда 
отир 

(2007)Кыным 
оланінВеськӧтланФаксЮралісьАйкатыла посадму35188169040, Айкатыла посад, Шӧр туй, 159(82134) 203-31Лютоев Александр Александрович Вежайка посадму6703169140, Вежайка посёлок, Вӧр туй, 10(82134) 204-09Джамшедова Марина Савировна Гам посадму7069169043, Яг гр., Том йӧз туй, 3(82134) 456-37Васюченко Валентина Андреевна Донаёль посадму6181169010, Донаёль посёлок, Октябр туй, 8(82134) 450-34Остроушко Юрий Иванович Емдін посадму11856169110, Емдін посад, Шӧр туй, 59(82134) 222-01Кажиков Василий Васильевич Зӧвсьӧрт карму98152169044, Зӧвсьӧрт посёлок, Мир туй, 11(82134) 466-30Штраух Юрий Давыдович Ильяшор посадму6481169020, Ильяшор посёлок, Шӧр туй, 29(82134) 237-38Марчук Андрей Викторович Кӧжмудор посадму112713169052, Кӧжмудор посад, Шӧр туй, 60(82134) 244-33Каракчиева Надежда Ильинична Мадмас посадму9502169000, Мадмас посёлок, Сиктса туй, 25(82134) 435-80Волохова Надежда Валентиновна Межӧг посадму9703169011, Межӧг посад, Шӧр туй, 78б(82134) 253-80Кваскова Галина Валерьевна Микунь карму112022169060, Микунь посёлок,. Кӧрт туй ул, 21(82134) 322-05Соловьёва Надежда Владимировна Студенеч посадму8533169218, Студенеч посёлок, Турунвиж туй, 7(82134) 224-41Козлов Юрий Васильевич 

 Оланіннэз 
Емдін районын 53 оланін: ӧтік кар (Микунь), ӧтік карок (Зӧвсьӧрт), 12 посёлок, вит посад да 34 грезд.
Коми нимРоч нимСтатусМымда 
отир Коми Республика статкомитет сайтісь

(2007)Пошта 
индекс Вот ӧктіссезлӧн сайтісьПосадму / кармуАйкатылаАйкинопосад3316169040Айкатыла посадмуАквадОквадгрезд61169055Емдін посадмуАрабачАрабачгрезд100169031Гам посадму БогомоловБогомоловогрезд14169043Гам посадмуВанвисдінВогваздиногрезд146169030Студенеч посадмуВежайкаВежайкапосёлок630169065Вежайка посадмуВисдінВёздиногрезд149169031Айкатыла посадмуВомынВомынгрезд 16169040Айкатыла посадмуГажакерӧсГажакересгрезд44169052Кӧжмудор посадмуГамГампосад192169043Гам посадму ГамлакостГамлакостгрезд9169043Гам посадму ГӧбановГобановогрезд1169031Айкатыла посадмуДонаёльДонаёльпосёлок618169010Донаёль посадмуЕмдінУсть-Вымьпосад819169035Емдін посадмуЕриньЯренгапосёлок35169060Вежайка посадмуЁльЁльгрезд12169043Гам посадму ЗаречьеЗаречьегрезд6169051Кӧжмудор посадмуЗӧвсьӧртЖешарткарок9777169045Зӧвсьӧрт кармуИльяшорИлья-Шорпосёлок648169020Ильяшор посадмуИпаИпагрезд7169052Кӧжмудор посадмуЙӧрӧсдінЕроздиногрезд7169030Студенеч посадмуКазлукКазлукпосёлок702169012Межӧг посадмуКамсамасКамсамасгрезд7169031Гам посадмуКебырыбКебырыбгрезд33169043Гам посадмуКӧжмудорКожмудорпосад292169052Кӧжмудор посадмуКырсКырсгрезд15169051Кӧжмудор посадмуКырувКырувгрезд62169043Гам посадму ЛыатыЛыатыгрезд96169052Кӧжмудор посадмуМадмасМадмаспосёлок947169000Мадмас посадмуМежӧгМежегпосад221169011Межӧг посадмуМикуньМикуньгрезд 15169040Айкатыла посадмуМикуньМикунькар11065169060Микунь кармуМырйӧрӧмМыръеремгрезд7169040Айкатыла посадмуНазарНазаргрезд44169052Кӧжмудор посадмуОтКоквицыгрезд92169054Кӧжмудор посадмуПӧвьюПевъюпосёлок5169060Вежайка посадмуПӧлавьяПолавьегрезд8169030Емдін посадмуПротокаПротокапосёлок3169000Мадмас посадмуРемиРимьягрезд48169044Зӧвсьӧрт кармуСемуковСемуковогрезд104169051Кӧжмудор посадмуСтуденечСтуденецпосёлок700169018Студенеч посадмуСыспиСыспигрезд7169040Айкатыла посадмуСюлатуйСюлатуйгрезд76169052Кӧжмудор посадмуТуискерӧсТуискересгрезд280169050Кӧжмудор посадмуТыдорТыдоргрезд7169040Айкатыла посадмуТыйывКонец-Озерьегрезд2169055Емдін посадмуУлыс ОтНижние Коквицыгрезд22169054Кӧжмудор посадмуЧёрнӧй ЯрЧерный Ярпосёлок263169055Емдін посадмуШожымШежампосёлок0169060Микунь кармуШорсайЗаручейныйпосёлок47169011Межӧг посадмуЫбЫбгрезд32169035Емдін посадмуЭжолтыЭжолтыгрезд49169052Кӧжмудор посадмуЯгЯггрезд277169043Гам посадму 

 Экономика 

 Культура 
Район отир понда петӧ «Вперёд» газета (роч кыв вылын).

 Гора нима морттэз 
 Дьяконов Николай Михайлович (1911-1982), коми драматург
 Попов Серафим Ӧльльӧксеевич (1913), коми поэт
 Панев Зосима Васильевич (1914-1994), Коми АССР-ись Медвылісь Советлӧн Президиумын юралісь.
 Сорокин Питирим Ӧльӧксандрович (1889-1968), социолог 

 Ыстісяннэз 

 Ӧшмӧссэз 
 https://web.archive.org/web/20080915143818/http://aikino.parma.ru:8101/
 https://web.archive.org/web/20190118202329/http://www.ustvym.ru/
 Афанасьев А. П. Топонимия Республики Коми. Сыктывкар: Коми кн. изд-во, 1996 ISBN 5-7555-0554-3
 Жеребцов И. Л. Где ты живёшь: Населённые пункты Республики Коми. — Сыктывкар: 2000.
 Историко-культурный атлас Республики Коми. — М: Дрофа, 1997. ISBN 5-287-00027-8
 Республика Коми. Энциклопедия в 3-х томах. — Сыктывкар: Коми книжное издательство, 1997, 1998, 1999. — Т. I, II, III. ISBN 5-7555-0617-5

Категория:Коми Республикаись районнэз